CELEX: 62021CN0401
Language: sk
Date: 2021-06-29 00:00:00
Title: Vec C-401/21 P: Odvolanie podané 29. júna 2021: Rumunsko proti rozsudku Všeobecného súdu (desiata rozšírená komora) zo 14. apríla 2021 vo veci T-543/19, Rumunsko/Komisia

16.8.2021   
            
            
               SK
            
            
               Úradný vestník Európskej únie
            
            
               C 329/15
            
         
      Odvolanie podané 29. júna 2021: Rumunsko proti rozsudku Všeobecného súdu (desiata rozšírená komora) zo 14. apríla 2021 vo veci T-543/19, Rumunsko/Komisia
      (Vec C-401/21 P)
      (2021/C 329/18)
      Jazyk konania: rumunčina
      
         Účastníci konania
      
      
         Odvolateľ: Rumunsko (v zastúpení: E. Gane, L.-E. Baţagoi, splnomocnení zástupcovia)
      
         Ďalší účastník konania: Európska komisia
      
         Návrhy odvolateľa
      
      
                  —
               
               
                  vyhovieť odvolaniu, zrušiť rozsudok Všeobecného súdu vyhlásený vo veci T-543/19 v celom rozsahu, vydať nové rozhodnutie vo veci T-543/19, ktorým sa vyhovie návrhu na čiastočné zrušenie rozhodnutia Komisie C(2019)4027 final v rozsahu, v akom Komisia uplatnila mieru spolufinancovania vo výške 75 %, a nie 85 % na prvú a druhú prioritnú os operačného programu,
                  alebo
               
            
                  —
               
               
                  vyhovieť odvolaniu, zrušiť rozsudok Všeobecného súdu vyhlásený vo veci T-543/19 v celom rozsahu a vrátiť uvedenú vec Všeobecnému súdu, aby ju znovu prejednal a vydal nové rozhodnutie, ktorým sa vyhovie návrhu na čiastočné zrušenie rozhodnutia Komisie C(2019)4027 final v rozsahu, v akom Komisia uplatnila mieru spolufinancovania vo výške 75 %, a nie 85 % na prvú a druhú prioritnú os operačného programu,
               
            
                  —
               
               
                  uložiť Komisii povinnosť nahradiť trovy konania.
               
            
         Odvolacie dôvody a hlavné tvrdenia
      
      Rumunsko uvádza na podporu svojej žaloby tri žalobné dôvody.
      
                  A.
               
               
                  
                     Nesprávny výklad a uplatňovanie článku 139 ods. 6 písm. a) nariadenia č. 1303/2013 v spojení s článkom 137 ods. 1 písm. a) a d) a článkom 137 ods. 2, článkom 131, článkom 135 ods. 2 a článkom 139 ods. 1, 2 a 7 toho istého nariadenia
                  
                  Rumunsko sa domnieva, že Všeobecný súd vychádzal z viacerých nesprávnych právnych posúdení, pokiaľ ide o rozdiel medzi poslednou žiadosťou o priebežnú platbu a schválením účtov, keď neodôvodnene ignoroval úlohu tejto poslednej fázy a usúdil, že miera spolufinancovania uplatňujúca sa na výpočet splatnej sumy je tá, ktorá je účinná v deň podania poslednej žiadosti o priebežnú platbu.
               
            
                  B.
               
               
                  
                     Nesprávny výklad a uplatňovanie zásady ročného zostavovania účtov
                  
                  Rumunsko sa domnieva, že Všeobecný súd nesprávne vyložil a uplatnil zásadu ročného zostavovania účtov, keď rozhodol, že uplatnenie miery spolufinancovania prijatej po poslednej žiadosti o priebežnú platbu na výdavky vzniknuté v účtovnom roku a zaznamenané v účtovnom systéme by znamenalo nedodržanie tejto zásady.
               
            
                  C.
               
               
                  
                     Nesprávny výklad a uplatňovanie zásady zákazu retroaktivity
                  
                  Rumunsko sa domnieva, že Všeobecný súd nesprávne vyložil a uplatnil zásadu zákazu retroaktivity, keď určil, že miera spolufinancovania stanovená vo vykonávacom rozhodnutí C(2018) 8890 final z 12. decembra 2018 sa nevzťahuje na výdavky vynaložené v účtovnom roku 2017/2018, z dôvodu, že v deň nadobudnutia jeho účinnosti 12. decembra 2018 už bolo právne postavenie Rumunska nadobudnuté, keďže účtovný rok sa skončil 30. júna 2018 a posledná žiadosť o priebežnú platbu bola predložená 6. júla 2018.